armvectores/hy_wikipedia_2023 huggingface dataset:
Թոնի Օբին

Թոնի Օբին (ֆր.՝ Tony Aubin, դեկտեմբերի 8, 1907(1907-12-08), Փարիզի 9-րդ շրջան, Փարիզ - սեպտեմբերի 21, 1981(1981-09-21), Փարիզի 12-րդ շրջան, Փարիզ), ֆրանսիացի կոմպոզիտոր և դիրիժոր է։ Նա առավել շատ ստեղծագործություննններ է գրել ֆիլմերի համար։


== Կենսագրություն ==
Օբինը ծնվել է Փարիզում։ 1925-1930 թվականներին սովորել է Փարիզի կոնսերվատորիայում՝ Սամուել Ռուսոյի, Նոել Գալոնի, Ֆիլիպ Գոբերի և Պոլ Դուկասի ղեկավարությամբ։ 1930 թվականին «Ակտեոն» կանտատի համար արժանացել է Հռոմեական մրցանակի։ 1937-1944 թվականներին եղել է ֆրանսիական կառավարությանը պատկանող «Paris-Mondial» ռադիոկայանի գեղարվեստական ղեկավարը։ 1944-1977 թվականներին եղել է Փարիզի կոնսերվատորիայի պրոֆեսոր։ Նա նաև հաղորդումներ է վարել ֆրանսիական ռադիոյի համար 1945-1960 թվականներին։
Նրա աշակերտներից են եղել Օլիվիե Ալենը, Կարպիս Ափրիկյանը, Ռեյնալդ Արսենոն, Ժոսլին Բինեն, Ժակ Կաստերեդը, Պիեռ Կոչերոն, Մարիուս Կոնստանը, Ժինետ Քելլերը, Թալիվալդիս Քենինսը, Յուքսել Կոպտագելը, Ռոն Նելսոնը և Մակոտո Շինոհարան։


== Աշխատություններ ==
Sonate für Klavier, 1930
Quatuor à cordes, 1930/1933
Prélude, Récitatif et Finale դաշնամուրի համար, 1930/1933
Six poèmes de Verlaine, 1932/1933
Cressida, Melodram, 1934
1. Sinfonie «Romantique», 1934/1936
Le sommeil d’Iskender, 1936
Cantilène variée թավջութակի և դաշնամուրի համար, 1937
La Chasse infernale (Le chevalier Pécopin), սիմֆոնիա, 1941/1942
Jeanne d’Arc à Orléans, օրատորիա, 1942
Suite danoise, 1942/1945
Athalie, 1943
2. Sinfonie, 1944
François Villon, 1945
Fourberies, балет, 1950/1952
Variations բալետ Ֆ. Շուբերտի մոտիվներով, 1953
Grand pasբալետ Ի. Բրամսի մոտիվներով, 1953
Suite éolienne ֆլեյտայի, կլառնետի և նվագախմբի համար, 1956
Périls, լիրիկական դրամա, 1956/1958
La Source, 1960
Hymne à d’espérance, 1961
Concertinetto ջութակի և դաշնամուրի համար, 1964
Concertinetto del amicizia ֆլեյտայի և դաշնամուրի համար, 1965.
Concertino della Brughiera ֆագոտի և դաշնամուրի համար, 1966/1975
Divertimento del incertezza կլառնետի, դաշնամուրի և լարային նվագախմբի համար, 1967/ 1973
La jeunesse de Goya, опера, 1968/1970
Concertino delle scoiattolo հոբոյի, դաշնամուրի և լարային նվագախմբի համար, 1970
Au fil de l’eau, 1970
Toccatrotta, 1972
Hidalgoyas для гитары, 1975.


== Ծանոթագրություններ ==


== Արտաքին հղումներ ==
Թոմ Դևիս

Թոմաս Դևիս (հունիսի 30, 1998(1998-06-30), Լիվերպուլ, Միացյալ Թագավորություն), անգլիացի պրոֆեսիոնալ ֆուտբոլիստ, որը հանդես է գալիս «Էվերթոն» ֆուտբոլային ակումբում։ Նա Անգլիայի ֆուտբոլի մինչև 19 տարեկանների հավաքականի ավագն է։ Թոմը «Էվերթոնի» ակադեմիայի սան է և առաջին թիմում նորամուտը նշել է 2016 թվականի ապրիլի 16-ին՝ 17 տարեկան հասակում։


== Ակումբային կարիերա ==


=== Էվերթոն ===
Թոմը «Էվերթոնի» ակադեմիա է ընդունվել 11 տարեկանում, իսկ ակումբի հետ իր առաջին պրոֆեսիոնալ պայմանագիրը ստորագրել է 2015 թվականի սեպտեմբերի 30-ին։ Նա Անգլիայի Պրեմիեր Լիգայում նորամուտը նշել է 2016 թվականի ապրիլի 16-ին, որում իր թիմը ոչ ոքի խաղաց «Սաութհեմփթոնի» հետ։ Թոմը դաշտ մտավ 83-րդ րոպեին։ Մրցաշրջանի վերջին խաղում նա անցկացրեց Պրեմիեր Լիգայում իր առաջին մեկնարկային խաղը, որում «Էվերթոնը» 3-0 հաշվով հաղթեց «Նորվիչ Սիթիին» Նա ճանաչվեց հանդիպման լավագույն ֆուտբոլիստ։
2016 թվականի օգոստոսի 3-ին Դևիսը 5 տարով երկարաձգեց պայմանագիրը «Էվերթոնի» հետ։ Թոմն ակումբում իր առաջին գոլը խփեց «Մանչեսթեր Սիթիի» հետ խաղում, որում իր թիմը սեփական հարկի տակ հաղթեց 4-0 հաշվով։


== Միջազգային կարիերա ==
2015 թվականի հոկտեմբերի 7-ին Անգլիայի ֆուտբոլի ազգային հավաքականի գլխավոր մարզիչ Ռոյ Հոջսոնը Դևիսին հրավիրեց մարզվելու պատանեկան թիմի հետ։ Ընդամենը 7 օր հետո նա ստացավ Անգլիայի Մ17 հավաքականի ավագի թևկապը։


== Վիճակագրություն ==


=== Ակումբային ===
Հունվարի 15, 2017.-ի դրությամբ


== Անձնական կյանք ==
Դևիսը Էվերթոնի նախկին ֆուտբոլիստ Ալան Ուիթլի զարմիկն է, ով 1967-1972 թվականների 74 խաղ է անցկացրել ակումբում։


== Ծանոթագրություններ ==


== Արտաքին հղումներ ==
Դևիսի էջը Archived 2016-08-10 at the Wayback Machine.(անգլ.) «Էվերթոնի» պաշտոնական կայքում
Լյախովիչի (գյուղ, Շումյաչինսկի շրջան)

Լյախովիչի (ռուս.՝ Ляховичи), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծամձոր

Անվան այլ կիրառումների համար տե՛ս՝ Դարաքենդ (այլ կիրառումներ)
Ծամձոր, գյուղ Արցախի Հանրապետության Հադրութի շրջանում։ 


== Պատմություն ==
Գյուղը նախկինում անվանվել է Ծածմնձոր, Ծամձորի, հետո վերանվանվել է Ծամձոր։


=== Գյուղը Արցախյան ազատամարտին ===
1989 թվականին գյուղում կազմավորվել է ինքնապաշտպանական ջոկատ։ 1992 թվականին Հադրութի Առաջին պաշտպանական շրջանի ստորաբաժանումների կազմում մասնակցել են գյուղի, Հադրութի շրջանի Էդիլու ձորակի Էդիլու,Մելիքաշեն, Բլութան, Խրմնջուխ, Հախուլու, Ակնաղբյուր, Մարտունու, Ասկերանի շրջանների և այլ բնակավայրերի ինքնապաշտպանական և ազատագրական մարտերին։ Գյուղի բնակիչները մասնակցել են նաև 1941-1945 թվականների պատերազմին։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Աշխարհագրություն ==
Ծամձոր գյուղը գտնվում է Ղարաբաղի լեռնաշղթայի արևելյան Ջիլանի լեռնաճյուղերի ձորի երկու լանջերի վրա, Կարմրաքար գյուղից վերև, Ստեփանակերտ քաղաքից 121 կմ դեպի հարավ-արևելք։ Գյուղի համայնքի վարչական տարածքում Սարինշեն գյուղը։ Ծամձոր գյուղի հողային տարածությունը կազմում է 3799,52 հա։ Գտնվում է ծովի մակերևույթից 850 մ բարձրության վրա։ Համայնքը լեռնային է, ունի 3799,52 հա տարածք, որից 1300,17 հա գյուղատնտեսական նշանակություն, 2461,5 հա անտառային հողեր։


== Բնակչություն ==
Գյուղի բնակչության թիվը 1895 թվականի տվյալներով կազմել է 620 հայ բնակիչ, 1907 թվականի տվյալներով կազմել է 917 մարդ, 2005 թվականի մարդահամարի տվյալներով՝ 56 մարդ, իսկ 2010 թվականի տվյալներով՝ 42 մարդ, 21 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ Սբ. Աստվածածին եկեղեցի (1696 թվական), գերեզմանոց (16-18-րդ դարեր), կամուրջ (17-19-րդ դարեր), ջրամբար (19-րդ դար), հաշվառված է 5 հուշարձան։


== Կլիմա ==
Կլիման մեղմ է, տաք, կիսախոնավ, տարեկան միջին ջերմաստիճանը կազմում է +10 աստիճան։ Ամռանը տաք է, հուլիսի ջերմաստիճանը հասնում է +16 աստիճանից +20 աստիճանի, առավելագույն ջերմաստիճանը կազմում է +36 աստիճան։ Ձմեռը մեղմ ցուրտ է, հունվարի միջին ջերմաստիճանը կազմում է -15 աստիճան։ Տարեկան տեղումների քանակը կազմում է 500-600 մմ։


== Հասարարակական կառույցներ ==
Համայնքում գործում էին գյուղապետարան, բուժկետ, Առաքելի միջնակարգ դպրոցի Ծամձորի մասնաճյուղը, որտեղ սովորում են 8 աշակերտներ։


== Ծանոթագրություններ ==


== Արտաքին հղումներ ==
Population of Nagorno-Karabakh Republic (2005)(հայ.)(անգլ.)(ռուս.)
Բոցիա

Բոցիա (լատ.՝ Botia), ծածանաձկների ընտանիքի մեջ դասվող ձկների ցեղ։ Լայն տարածում են գտել որպես աքվարիումային ձկներ։ Հանդիպում են Հարավարևելյան Ասիայի ոչ մեծ գետերում։ Հանդիպում են նաև Ինդոնեզիայի քաղցրահամ և մաքուր ջրերում։
Մարմինն ունի տորպեդոյի տեսք։
Հանգիստ կենդանիներ են։ Ապրում են խմբերով։ Աչքի են ընկնում վառ գունավորմամբ, որի համար հաճախ են պահվում աքվարիումներում։


== Խնամք ==
Սոցիալական կենդանիներ են, ապրում են վտառներով և ցուցաբերում են ագրեսիվ վարք, եթե միայնակ են ապրում։ Դրա համար խորհուրդ է տրվում պահել 5-7 առանձնյակներից բաղկացած խմբով։ Աքվարիումի հատակն անհրաժեշտ է ծածկել որոշակի նյութերով, ինչպիսին են քարերը, տարբեր սնամեջ առարկաներ, կենդանիների կմախքներ։ Գրունտը, որով պատում են աքվարիումի հատակը, պետք է լինի փափուկ, ավազանման։ Աքվարիումում ջրի ջերմաստիճանը պետք է լինի 24-26 °C: Անհրաժեշտ է օգտագործել օդափոխման և զտման սարքեր՝ աքվարիումի ջրի մաքրության և օդի անհրաժեշտ քանակն ապահովելու համար։


== Տեսակներ ==
Ներկայումս հայտնի են այս ցեղի 9 հաստատված տեսակներ՝

Botia almorhae John Edward Gray, 1831 (Almorha loach, Yo-yo loach, Pakistani loach)
Botia birdi Banawari Lal Chaudhuri, 1909 (Birdi loach)
Botia dario Francis Buchanan-Hamilton, 1822 (Bengal loach, Queen loach)
Botia histrionica Edward Blyth, 1860 (Golden zebra loach)
Botia kubotai Maurice Kottelat, 2004 (Burmese Border loach)
Botia lohachata Banawari Lal Chaudhuri, 1912 (Reticulate loach)
Botia rostrata Albert Günther, 1868 (Gangetic loach, Sergeant major loach)
Botia striata C. R. Narayan Rao, 1920 (Zebra loach)
Botia udomritthiruji Ng Heok Hee, 2007 (Emperor loach)


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Günther Sterba: Süsswasserfische der Welt, Urania-Verlag, 1990, ISBN 3-332-00109-4
Das große Lexikon der Aquaristik. Verlag Eugen Ulmer, 2004, ISBN 3-8001-7497-9
Peter Bucher: Zootierhaltung 5. Fische. Deutsch Harri GmbH, 2005, ISBN 3-8171-1352-8


== Արտաքին հղումներ ==
Բոցիաներ և այլ ծականաձկներ (ռուս.)
Բոցիաների նկարագիր, վիդեոներ (ռուս.)
Բոցիաների հիվանդւթյունները, վիդեոներ (ռուս.)
Գետիկ (գետ)

Անվան այլ կիրառումների համար տե՛ս՝ Գետիկ (այլ կիրառումներ)Գետիկ (նախկինում՝ Թարս, Թարսաչայ), գետ Հայաստանի Գեղարքունիքի և Տավուշի մարզերում, Աղստևի աջ վտակը։ Երկարությունը 58 կմ է, ավազանը՝ 581 կմ²։ Սկիզբ է առնում Սևանի լեռնաշղթայի Քաշաթաղ գագաթի հյուսիսարևմտյան լանջերի աղբյուրներից, 2450 մետր բարձրությունից, հոսում հյուսիս-արևմուտք։ Խոշոր վտակները երկուսն են, երկուսն էլ ձախակողմյան, որոնցից է Բարեբերը։ Վերին հոսանքում հարթավայրային է, Մարտունի գյուղից մինչև գետաբերան՝ տիպիկ լեռնային է, այստեղ հոսում է խոր, անտառապատ V-աձև հովտով՝ շրջապատված Արեգունու և Միափորի լեռնաշղթաներով։ Սնումը հիմնականում ձնաանձրևային է, ջրի միջին տարեկան ծախսը՝ 2,95 մ³/վրկ։ Վարարում է մայիս–հունիսին։


== Ծանոթագրություններ ==
Ալեքսանդր Սպենդիարյանի հուշարձան (Երևան)

Ալեքսանդր Սպենդիարյանի հուշարձան, գտնվում է Երևանի Ազատության հրապարակում, Ալեքսանդր Սպենդիարյանի անվան օպերայի և բալետի պետական թատրոնի շենքի առջև, տեղադրվել է 1957-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետներ՝ Գրիգոր Աղաբաբյան, Ֆենիքս Դարբինյան
Քանդակագործներ՝ Արա Սարգսյան, Ղուկաս Չուբարյան։


== Տվյալներ ==
Հուշարձանը կառուցված է բրոնզից, Բջնիի շագանակագույն-վարդագույն մարմարից, բարձրությունը պատվանդանով 8,5 մետր է։ Կոմպոզիտորի բրոնզե քանդակի բարձրությունը 4,2 մետր է, պատվանդանի բարձրությունը 4,3 մետր է, լայնությունը` 4,5 մետր, խորությունը` 6 մետր։ Քանդակը ձուլվել է Երևանի քաղխորհրդի բրոնզաձուլական արհեստանոցում։ Պատվանդանին հայերեն գրված է. 


== Պատմություն ==
Երևանի քաղաքային խորհրդի գործադիր կոմիտեն հայտարարել էր Ալեքսանդր Սպենդիարյանի հուշարձանի մրցույթ, որի արդյունքներով ժյուրին ընտրեց երկու լավագույն տարբերակները։ Երքաղխորհրդի գործկոմի 1953 թվականի մարտի 11-ի որոշմամբ` հուշարձանի վերջնական տարբերակը համատեղ մշակելու համար որպես հիմք ընդունվեց երկու նախագիծ` քանդակագործ Սարգսյանի ու ճարտարապետ Աղաբաբյանի «Էլմաս» կարգախոսով նախագիծը (թիվ 1 տարբերակ) և քանդակագործ Չուբարյանի ու ճարտարապետ Դարբինյանի «Երեք արմավենի» նախագիծը։
1957 թվականի նոյեմբերի 17-ին Ալեքսանդր Սպենդիարյանի անվան օպերայի և բալետի պետական թատրոնի շենքի մոտ միաժամանակ տեղի ունեցավ Ալեքսանդր Սպենդիարյանի և Հովհաննես Թումանյանի հուշարձանների բացման հանդիսավոր արարողությունը։
2009-2010 թվականներին, Ազատության հրապարակի վերակառուցման աշխատանքերի պատճառով, Սպենդիարյանի և Թումանյանի հուշարձանները ժամանակավորապես հեռացվեցին իրենց տեղերից։ 2010 թ. մայիսին թարմացված արձանները վերադարձան իրենց տեղերը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
ՀՀ հուշարձանների տեղեկատվական շտեմարան(չաշխատող հղում)
Մակո Սափարովա-Աբաշիձե

Մակո (Մարիամ) Միքայելի Սափարովա-Աբաշիձե (վրաց.՝ მაკო საფაროვა-აბაშიძე, փետրվարի 18, 1860(1860-02-18), Սիղնաղ - դեկտեմբերի 12, 1940(1940-12-12), Թբիլիսի, Վրացական ԽՍՀ, ԽՍՀՄ), վրացական թատրոնի հայազգի դերասանուհի։ ՎԽՍՀ ժողովրդական արտիստուհի (1925)։
Դերասան Վասիլի Աբաշիձեի կինը։


== Կենսագրություն ==
Բեմ է բարձրացել 1878 թվականին՝ Թիֆլիսի վրացական դրամատիկական խմբում (Պայխոշ, Վ․ Սարդուի «Հայրենիք», Դ․ Էրիսթավիի փոխադրությամբ՝ «Սամշոբլո»)։ Եղել է ռեալիստական ուղղության դերասանուհի, որի մարմնավորած դրամատիկ ու կատակերգական կերպարները բողոքել են սոցիալական անարդարությունների դեմ։
1910-ական թվականներին լսողությունը կորցնելու պատճառով թողել է բեմը։ Գրել է հուշեր Գաբրիել Սունդուկյանի մասին, մասնակցել հայ մշակութային կյանքին։


== Լավագույն դերեր ==
Մաշո (Ցագարելու «Սիբիրական»)
Նատալյա (Սունդուկյանի «Խաթաբալա»)
Լիզա (Գրիբոյեդովի «Խելքից պատուհաս»)
Պոլինա (Ա․ Օստրովսկու «Եկամտաբեր պաշտոն»)
Ռուքայա (ՅուԺին-Սումբատովի «Դավաճանություն»)
Տուանետ (Մոլիերի «Երևակայական հիվանդը»)
Օֆելյա (Շեքսպիրի «Համլետ»)


== Գրականություն ==
Д. И. Чхеидзе «Мако Сапарова-Абашидзе», 1963.


== Ծանոթագրություններ ==
Ռիու Գրանդի դու Սուլ նահանգի հարավարևմտյան մարզ

Ռիու Գրանդի դու Սուլ նահանգի հարավ-արևմուտք (պորտ.՝ Mesorregião do Sudoeste Rio-Grandense) վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 782 195 մարդ 2005 թվականի տվյալով։ Զբաղեցված տարածքը 62 681.157 կմ²։ Բնակչության խտությունը 12.5 մարդ/կմ²։


== Վիճակագրություն ==
Համախառն ներքին արտադրանքը կազմել է 7 042 002 894,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9150,60 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Կողբ (Արաքսի վտակ)

Անվան այլ կիրառումների համար տե՛ս՝ Կողբ (այլ կիրառումներ)Կողբ (պատմական Վարդամարդ), գետ Հայկական լեռնաշխարհում, Արաքսի աջ վտակը։ Երկարությունը՝ մոտ 40 կմ։ Սկիզբ է առնում Հայկական պարի հյուսիսային լանջից, մոտ 3000 մ բարձրությունից։ Խոր ձորով հոսում է դեպի հյուսիս, ապա՝ հյուսիս-արևելք և թափվում Արաքս գետը։ Սնումը ձնաանձրևային է, հորդացումը՝ մայիս-հունիսին։
Գրեթե տասնյոթ

Գրեթե տասնյոթ (անգլ.՝ The Edge of Seventeen), ռեժիսոր և սցենարիստ Քելի Ֆրիմոն Քրեյգի ամերիկյան գեղարվեստական ֆիլմը, որն էկրան է բարձրացել 2016 թվականին։ Գլխավոր՝ Նադին Ֆրանկլինի դերի կատարող Հեյլի Ստեյնֆիլդն առաջադրվել է Օտարերկրյա մամուլի «Ոսկե գլոբուս» հոլիվուդյան ասոցիացիայի մրցանակի` «Գլխավոր դերի լավագույն դերասանուհի՝ կատակերգություն կամ մյուզիքլ» անվանակարգում։


== Սյուժե ==
Նադինը և Քրիստան լավագույն ընկերուհիներ են երկրորդ դասարանից։ Երբ Նադինը 13 տարեկան էր, հայրը մահանում է։ 17 տարեկանում Նադինը խնդիրներ է ունենում. ատում է իր ձայնը, վիճում եղբոր՝ Դերիանի հետ, հակամարտում ուսուցչի հետ։ Ամեն ինչ սրվում է, երբ Նադինն իր ընկերուհուն տեսնում է անկողնում Դերիանի հետ։ Նա հիստերիկանում է և ստիպում է ընկերուհուն ընտրություն կատարել իր և եղբոր միջև։ Ուսուցչին պատմում է, որ պատրաստվում է ինքնասպան լինել։ Եվ միայն համադասարանցի Էրվին Կիմի շնորհիվ է, որ Նադինն սկսում է փոխվել և գնահատել կյանքը։


== Դերերում ==
Հեյլի Ստեյնֆիլդ՝ Նադին Ֆրանկլին
Վուդի Հարելսոն՝ Մաքս Բրյուներ
Հեյլի Լու Ռիչարդսոն՝ Քրիստա
Բլեյք Ջեներ՝ Դերիան Ֆրանկլին
Կիրա Սեջվիկ՝ Մոնա Ֆրանկլին
Հեյդեն Սզետո՝ Էրվին Քիմ
Ալեքսանդր Քալվերթ՝ Նիկ Մոսման
Էրիկ Քինլիսայդ՝ Թոմ Ֆրանկլին
Մերեդիթ Մոնրո՝ Գրիր Բրյուներ


== Վարձույթ ==
Ֆիլմի բյուջեն գնահատվում է մոտավորապես 9 միլիոն ԱՄՆ դոլար, դրա ներքին վարձույթը բերել է առնվազն 14,4 միլիոն դոլար (այդ թվում՝ առաջին վարձույթի համար գրեթե 4,8 միլիոն դոլար), արտասահմանյան՝ 4,3 միլիոն ԱՄՆ դոլար։


== Քննադատների արձագանքներ ==
Ֆիլմը ստացել է մասնագիտական քննադատության առավելապես դրական գնահատական։ «Metacritic»-ի գրախոսությունների ագրեգատորի միջին գնահատականը 38 մասնագիտական արձագանքների գծով 100-ից կազմել է 77, «Rotten Tomatoes»-ի գրախոսությունների ագրեգատորի գնահատականը՝ 10-ից 7,9՝ հիմնված 198 գրախոսությունների վրա, այդ թվում՝ 41-ը «թոփ քննադատների» կատեգորիայից։ Ֆիլմի մասին «Rotten Tomatoes»-ի գրախոսների ընդհանուր կարծիքը ձևակերպվել է հետևյալ կերպ.


== Մրցանակներ և առաջադրումներ ==
2017՝ «Ոսկե գլոբուս» մրցանակի առաջադրում՝ կատակերգությունում կամ մյուզիքլում կնոջ լավագույն դերի համար (Հեյլի Ստեյնֆիլդ)։
2017՝ ԱՄՆ ռեժիսորների գիլդիայի մրցանակի առաջադրում՝ դեբյուտային լիամետրաժ ֆիլմի լավագույն ռեժիսուրայի համար (Քելի Ֆրիմոն Քրեյգ)։


== Ծանոթագրություններ ==
Բրուսք (Ավերոնի գավառ)

Բրուսք (ֆր.՝ Brusque), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 314 մարդ, բնակչության խտությունը` 8.68 մարդ/կմ²։ Բնակավայրը զբաղեցնում է 36.18 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 75 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 150 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 48։ Ակտիվության ցուցանիշը կազմում է 68,0 %։ 102 աշխատունակ մարդկանցից աշխատել է 93 անձ (57 տղամարդ և 36 կին)։ Գործազուրկ են եղել 9 անձ (2 տղամարդ և 7 կին)։ 48 անաշխատունակներից 5-ը եղել են աշակերտներ կամ ուսանողներ, 23-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չերնուխի

Չերնուխի (ուկրաիներեն՝ Чорнухи), քաղաքատիպ ավան Ուկրաինայի Պոլտավայի մարզի Չեռնուխիի շրջանում։
2001 թվականի տվյալներով Չերնուխի քաղաքատիպ ավանում բնակվում էր 3 141 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Րաֆֆի Կրիկորյան

Րաֆֆի Կրիկորյան (1978, Նյու Յորք, Նյու Յորք, ԱՄՆ), ամերիկահայ ծրագրային ապահովման ճարտարագետ, ներկայումս Ուբեր առաջատար տեխնոլոգիաների խմբի տեխնիկական տնօրենն է։ Նա Թվիթեր ընկերության ինժեներական հարթակի փոխնախագահն էր, որտեղ նա բաքենդ ենթակառուցվածքների պատասխանատուն էր Թվիթերում, մինչ 2014-ի օգոստոս։ Թվիթերի հուսալիության բարձրացումը նրան է վերագրվում։ Ներկայումս նա նաև Երևանի Թումո ստեղծարար տեխնոլոգիաների կենտրոնի տնօրենների խորհրդի անդամ է։


== Ծանոթագրություններ ==
Բոլյարկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԲոլյարկաԲոլյարկա (ուկրաիներեն՝ Болярка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1927 թվականին։
2001 թվականի տվյալներով Բոլյարկա գյուղում բնակվում էր 288 մարդ։ Բնակավայրը զբաղեցնում է 0,9 կմ² տարածք։ Բնակչության խտությունը կազմում էր 320 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լվեր

Լվեր (լատ.՝ Siphonaptera), արյունածուծ միջատների կարգ։ Հայտնի է մոտ 1800, Հայաստանում՝ 72 տեսակ։
Մանր, անթև միջատներ են։ 


== Արտաքին կառուցվածք ==
Մարմինը (երկարությունը՝ 1-5 մմ, «ամրակայված» էզերինը՝ մինչև 20 մմ) կողքերից խիստ սեղմված է՝ ծածկված խիտինային խոզանիկներով, որոնք հարմարված են բրդի ու փետուրների մեջ ազատ շարժվելուն։ Ոտքերը, հատկապես հետինները, լավ են զարգացած, դրանց առանձնահատուկ մկանային կառուցվածքը բարձր ու հեռու ցատկելու հնարավորություն է տալիս։ Աչքերը հասարակ են, երբեմն՝ ապաճած։ Բերանային ապարատը կտրող-ծակող-ծծող է։ 


== Բազմացում և զարգացում ==
Կյանքի ընթացքում էգն արտազատում է մինչև 500 ձու։ Ձվադրում են հատակի ճեղքերում, հողում, անասնակացարաններում։ Զարգացումը կատարվում է լրիվ կերպարանափոխությամբ. անցնում են 4 փուլ՝ ձու, թրթուր, հարսնյակ, հասուն միջատ (իմագո)։ 


== Մակաբուծություն ==
Բոլոր լվերի հասունները տաքարյուն կենդանիների (այդ թվում՝ մարդու) օբլիգատ մակաբույծներ են. սնվում են նրանց արյունով (առանց սնվելու ի վիճակի են ապրել երկար ժամանակ)։ Լվերի մեծամասնությունը (94%-ը) կաթնասունների արտաքին մակաբույծներ են, մյուս մասը՝ թռչունների։ 


== Տարածվածություն ==
Տաքարյուն ցամաքային կենդանիների օգնությամբ ներթափանցելով նրանց բնակության զանազան կենսավայրեր՝ լվերը լայնորեն տարածվել են և հանդիպում են բոլոր կենդանաաշխարագրական մարզերում ու լանդշաֆտակլիմայական գոտիներում։ Քանակային և տեսակային մեծամասնություն են կազմում կրծողների (դաշտամկներ, ավազամկներ, գետնասկյուռներ, առնետներ) լվեր։ 


== Համաճարակաբանություն ==
Ունեն մեծ համաճարակաբանական, նշանակություն. հատուկ վտանգավոր վարակների (ժանտախտ, տուլարեմիա և այլն) հիմնական, երկրորդական կամ պատահական փոխանցողներ են։


== Պայքարի միջոցներ ==
Պայքարի միջոցները, ֆոսֆորօրգանական միացությունների ջրային լուծույթներ։
Սոֆյա Տարտակովա

Սոֆիա Անդրեևնա Տարտակովա (ռուս.՝ Со́фья Андре́евна Тартако́ва, հունիսի 17, 1989(1989-06-17), Մոսկվա, ԽՍՀՄ), ռուսական ռադիոյի և հեռուստատեսության հաղորդավարուհի, լրագրող, մարզական  մեկնաբան։


== Կենսագրություն ==
2009 թվականի  աշնանը որպես  թղթակից աշխատել է «Սովետսկի սպորտ» օրաթերթում, հոդվածներ է գրել թենիսի վերաբերյալ։ 
2011 թվականին ավարտել է Մ.Լիտովչինի անվան հեռուստատեսության և ռադիոհաղորդումների հումանիտար ինստիտուտը։ 
Հանդիսանում է «Եվրոսպորտ Ռոսսիյա» և «ՆՏՎ Պլյուս Թենիս» հեռուստաալիքների թենիս մարզաձևի հեռուստամեկնաբանը։ «Սպորտ FN» նախկին ռադիոընկերությունում եղել է «Կենտրոնական կորտ» ծրագրի հաղորդավարուհին։   2013 թվականին նույն ռադիոընկերությունում վարել է «Անձնական ստուգարք»  հաղորդումը։ 
Առաջին անգամ որպես հաղորդավար Սոֆյա Տարտակովան եթերում  հայտնվել  2014-ի  փետրվարին՝  «Օլիմպիական ալիք Սոչիից»  հաղորդման ժամանակ, որը եթեր է հեռարձակվել «ՆՏՎ Պլյուս Սպորտ պլյուս»   ռուսական արբանյակային հեռուստաալիքով։ Նա այդ հաղորդումը վարել է սպորտային մեկնաբան, ռադիոհաղորդավար Գեորգի Չերդանցևի  հետ միասին։  Նա մեկնաբանել է 2014 թվականի  Ուիմբլդոնի թենիսի մրցաշարը  «Sports.ru»  ինտերնետային պորտալում։ Եղել է Մախաչկալայի  «Անժի»  ռուսական ֆուտբոլային ակումբի խաղերի մեկնաբանը։ 
Ռուսաստանի թենիսի ֆեդերացիայի կցորդ է2017 թվականի մայիսին  տղամարդկանց համար նախատեսված Maxim ամսագրւմ լուսանկարվել է իր գործընկերուհիներ Մարիա Բասի և Յուլիա Շարապովայի հետ։
2015 թվականի հոկտեմբերին Սոֆիան տեղափոխվել է «Մատչ ՏՎ» նոր մարզական հեռուստաալիք, որտեղ մեկնաբանել է թենիսի խաղեր։


== Ծանոթագրություններ ==


== Արտաքին հղումներ ==
Софья Тартакова - Sports.ru
Софья Тартакова. Интервью о теннисе, работе и жизни.
Աստերոիդների ցանկ (97801-97900)

Աստերոիդների ցանկ (97701-97800)  • Աստերոիդների ցանկ  • Աստերոիդների ցանկ (97901-98000)
 Աստերոիդների ցանկ (97701-97800)  • Աստերոիդների ցանկ  • Աստերոիդների ցանկ (97901-98000)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Աղիքներ

Աղիքներ, մարսողական խողովակի բաժին։ Սկսվում է ստամոքսից, վերջանում սրբանի անցքով։ Օրգանիզմն ունի բարակ և հաստ աղիքներ։ Մարդու բարակ աղիքի երկարություևը 5-6 մ է։
Տեղակայված է որովայնի կենտրոնական հատվածում և կազմելով բազմաթիվ գալարներ, հասնում է մինչև աջ ստամոքսն ու բացվում հաստ աղիքի սկզբնական մասի՝ կույր աղիքի մեջ։


== Բարակ աղիք ==
Բարակ աղիքի պայտաձև սկզբնական հատվածը կոչվում է 12 մատնյա աղիք (երկարությունը՝ 30 սմ), ուր բացվում են լյարդի և ենթաստամոքսային գեղձի ծորանները։
Բարակ աղիքի հաջորդ հատվածները կոչվում են աղիճ աղիք և զստաղիք։


== Հաստ աղիք ==
Հաստ աղիքի երկարությունը 1-2 մ է։ Նրա մասերն են՝

կույր,
վերել,
միջաձիգ,
վայրէջ,
սիգմաձև
ուղիղ աղիքներ։


== Տեսակներ ==
Աղիքները կազմված են՝

արտաքին,
միջին
ներքին շերտերից։


=== Արտաքին շերտ ===
Արտաքին շերտը՝ որովայնամիզը, շիճուկ արտադրող լպրծուն թաղանթ է։


=== Միջին շերտ ===
Միջին շերտը մկանային է՝ կազմված շրջանաձև և երկարաձիգ մկանախրձերից։


=== Ներքին շերտ ===
Ներքին շերտը ծալքավոր լորձաթաղանթ է՝ աղիքահյութ արտադրող մանր գեղձերով։ Բարակ աղիքի լորձաթաղանթի վրա կան թավիկներ, որոնց շնորհիվ մարսված սննդանյութերը ներծծվում են արյան մեջ։ Հաստ աղիքը թավիկներ չունի, այնտեղ ներծծվում են ջուրն ու աղերը և ձևավորվում է կղկղանքը։


== Գրականություն ==
M. et al: Tierernährung, 12. neu überarbeitete Aufl., DLG-Verlags-GmbH, Frankfurt am Main 2008, ISBN 978-3-7690-0703-9 (Abschnitt „Unterscheidung der Verdauungssysteme“)
Franz-Viktor Salomon: Verdauungsapparat, Apparatus digestorius. In: Salomon u. a. (Hrsg.)։ Anatomie für die Tiermedizin. Enke-Verlag Stuttgart, 2. erw. Aufl. 2008, S. 235–323, ISBN 978-3-8304-1075-1


== Արտաքին հղումներ ==
Pediatric Overview of Human Digestive System Archived 2011-01-22 at the Wayback Machine.
Anatomy atlas of the Digestive System
Overview at Colorado State University
Your Digestive System and How It Works at National Institutes of Health Archived 2009-05-07 at the Wayback Machine.
Իա (գետ)

Իա  (ռուս.՝ Ыа), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Կուլա գետի աջ ափին՝ 2 կմ հեռավորության վրա։ Գետի երկարությունը՝ 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000047603
Հիդրոլոգիական ուսումնասիրությունների կոդը -  103004760
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարսուկի (գյուղ, Ելնինսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիեռ Լե Գրո Մեծ

Պիեռ Լե Գրո Մեծ (ֆր.՝ Pierre Le Gros l'aîné) (մայիսի 27, 1629(1629-05-27)[…], Շարտր - մայիսի 10, 1714(1714-05-10), Փարիզ), ֆրանսիացի քանդակագործ, աշխատել է հիմնականում պալատների ձևավորման վրա և Վերսալի այգիներում, հաճախ ըստ Չարլզ Լեբրենի նկարների և նախագծերի (օրինակ Вода)` «Ջուրը»)։ Նա նաև համագործակցել է թագավորական պալատների այլ քանդակացործների հետ։ Նրա որդի Պիեռ Լե Գրավ Կրտսերը, աշխատել է Հռոմում ` գրեթե ամբողջ կյանքի ընթացքում։ Լե Գրո Մեծը ծնվել է Շարտրեում, նպարավաճառ Լյուբեն Լե Գրոյի ընտանիքում և եղել է Ժակ Շարազենի սանը։ 1666 թվականին նա ընդունվել է Ակադեմիա, կատարել է շատ պատվերներ Վերսալի համար, այդ թվում բրոնզե և մարմարե արձաններ, հարթաքանդակներ և շատրվաններ։ Նրա ջրվեժը (աղբյուր) բրոնզե քանդակը cupid «արքայական իշխանության ոգին», որը նստած էր արծիվի վրա և ջուր լցնելով, փորագրված էր 1670 թվականին Ժան Լեպոտրոմ «Le Gros the Elder» - ի փորձարկումը:, որպես Եվրոպայում տարածման համար ստեղծված մի շարք նկարազարդումների մաս։
Եվս մեկ ջրային քանդակ «Հրեշտակները, որոնք զվարճացնում են իրենց քնարով», կատարել է Վերսալի համար 1672-1673 թվականներին։ Այն հեռացվել էր Վերսալի այգիներից 18-րդ դարի կեսերին և այժմ գտնվում է Վաշինգտոնի արվեստի ազգային պատկերասրահում։
Թագավորական բնակավայրերի նախագծերը ակնհայտորեն արհեստագործների կոլեկտիվ աշխատանքներ էին։ Նման կոլեկտիվ աշխատանքների լավ օրինակ է Փարիզի Սեն-Մարտինի դարպասը(ֆր.՝ Porte Saint-Martin):Այն նախագծել է Պիեռ Լե Բուլլը և կառուցվել է 1672 թվականից մինչև 1674 թվականը։ Հարթաքանդակների շուրջ, այս գեղջուկ հուշարձանի քողերին, աշխատել են մի խումբ քանդակագործներ՝ Գասպար Մարսի, Պիեռ Լե Գրո, Էյթեն Լե Օգրան և Մարտին Դեժարդին, ինչպես նաև նրանց օգնականներից։ Մասնավորապես Լե Գրոն աշխատել է 1675 թվականին Լիմբուրգի կազմի վրա։ Այդ մասին է իր աշխատությունը՝ «Կինը նստած առյուծի վրա» և այդպես այն անվանվեց Լե Գրո։
«Չորս եղանակները» ներկայացնող Լե Գրոյի ստեղծագործությունները այժմ գտնվում են Լուվրի հավաքածուի մեջ։
Լե Գրոյի առաջին կինը՝ Ժանն ( հարսանիքը 1663 թվականին, մահացել է 1668 թվականին) եղել է քանդակագործներ Մարս եղբայրների քույրը։ Նրա երկրորդ կինը՝ Մարին ( հարսանիքը 1669 թվականին ) գրաֆիկական նկարիչի դուստր էր։
Պիեռ Լե Գրո Մեծը մահացել է Փարիզում, Սեն-Մարկփողոցի տանը, մայիսի 11-ին 1714 թվականին։


== Նշումներ ==


== Գրականություն ==
(Getty Museum) Union list of artiosts' names
Souchal, François. French Sculptors of the 17th and 18th Centuries: The Reign of Louis XIV. 4 vols (supplement 1993). (London, Cassirer and Faber), 1977-93.
National Gallery of Art), Sculpture: An Illustrated Catalogue 1994: 131
Հաղթանակի տիեզերանավը

«Հաղթանակի տիեզերանավը» (կորեերեն՝ 승리호) ֆիլմը 2021 թվականին Նեթֆլիքսում թողարկված Հարավային Կորեայի առաջին ֆիլմն է տիեզերքի մասին։


== Սյուժե ==
2092 թվականին Երկիր մոլորակը աղտոտվեց և հիվանդությունների պատճառով այն դարձավ դժվար բնակելի։
Համալսարանական տեխնոլոգիական ծառայությունները (UTS) մարդկության համար նոր տուն է կառուցում Երկրի արբանյակային ուղեծրում, բայց միայն քչերն են կարող այնտեղ ապրել։ «Հաղթանակի տիեզերանավը» տիեզերական աղբահանության նավի անձնակազմը, յուրաքանչյուրը իր կյանքի պատմությամբ, ապրում է ուղեծրում՝ մաքրելով աղբը։ Սակայն, երբ նրանք հայտնաբերում են Դորոթի անունով ռոբոտին (իրական անունը Կանգ Կոտնիմ), որը հայտնի է որպես զանգվածային ոչնչացման զենք, նրանց կյանքում հանկարծակի շրջադարձային պահ է գալիս։


== Ֆիլի պատրաստում ==


=== Զարգացման փուլ ===
Ֆիլմի սկզբնական անվանումը «Բոնգեհո» էր:2019 թվականի մայիսին չինական Huai Brothers ազգային ընկերությունը ֆիլմում ներդրել է 4,2 միլիոն դոլար։ «Աստծո հետ միասին.Մեղք և պատիժ» և «Բեկդուսան» մարտաֆիլմերի ստեղծման հիմքում ընկած Dexter Studios տեսողական էֆեկտների ընկերությունը վարձվեց «Հաղթանակի տիեզերանավը» ֆիլմի համար։


=== Կաստինգ ===
2018-ի հունիսին հաղորդվեց, որ Սոնգ Ջունգ Կին համաձայնել է նկարահանվել Չո Սոնգ Հիի հաջորդ ֆիլմում։ Այն դարձավ երկրորդ համագործակցությունը «Մարդագայլ տղան» ֆիլմից հետո։ 2019-ի հունվարին Կիմ Թե Րին ստանձնեց տիեզերանավի ավագի դերը։ Վերջնական թիմը հաստատվեց 2019 թվականի հունիսին, երբ Յու Հէ Ջինը միացավ հիմնական դերասանական կազմին `ռոբոտի շարժումների նկարահանման և ձայնային դերասանության համար։ Բրիտանացի դերասան Ռիչարդ Արմիթիջը Ինստագրամյան իր էջում հայտարարել էր, որ նկարահանումները կսկսվեն 2019 թվականի հուլիսից։


=== Նկարահանում ===
Հիմնական նկարահանումները սկսվել են 2019 թվականի հուլիսի 3-ին, իսկ նկարահանումներն ավարտվել են նոյեմբերի 2-ին։


== Թողարկում ==
Ֆիլմի առաջին թրեյլերում, որը թողարկվել է 2020 թվականի մայիսի 6-ին, հայտարարվեց, որ «Հաղթանակի նավը» կինոթատրոնում կցուցադրվի ամռանը։ 2020-ի հունիսի 12-ին հայտարարվեց, որ ֆիլմի թողարկումը, որը նախատեսվում էր անցկացնել Չուսոկի ժամանակ, հետաձգվում է COVID-19 համավարակի պատճառով։ 2020 թվականի օգոստոսի 3-ին թողարկվեց երկրորդ թրեյլերը ֆիլմի թողարկման ամսաթվի հետ միասին, որը սեպտեմբերի 23-ն էր։ 2021 թվականի փետրվարի 5-ին այն թողարկվեց Նեթֆլիքսում։


== Ծանոթագրություններ ==
Գուսլյանկա (գետ)

Գուսլյանկա (ռուս.՝ Гуслянка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մորվեժկա գետի ձախ ափով՝ 53 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033195
Հիդրոլոգիական ուսումնասիրությունների կոդը -  103003319
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պետուխով (Զիմովնիկի շրջան)

Պետուխով (ռուս.՝ Петухов), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Վերխնեսերեբրյակովսկի գյուղական համայնքի կազմի մեջ։
Խարաբքար

Խարաբքար, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Acura

Ակուրա, ճապոնական լյուքս դասի Հոնդա ընկերության ավտոմեքենայի մակնիշ է։ Կազմավորվել է 1986 թվականին։ Հանդիսանում է Հոնդա ընկերության բաժանմունքը։ Այն ներկայացվել է Հոնկ Կոնգում 1991 թվականին, Մեքսիկայում 2004 թվականին, Չինաստանում 2006 թվականին, Ռուսաստանում 2014 թվականին և Քուվեյթում 2015։ Հոնդան պլանավորում էր  մուտք գործել նաև Ճապոնական հայրենական շուկա (JDM) 2008 թվականին, սակայն ֆինանսական խնդիրների պատճառով հետաձգեց և հետո հրաժարվեց 2008 թվականի ֆինանսական ճգնաժամի պատճառով։
Ակուրան առաջին լյուքս դասի ճապոնական ավտոմեքենան է>։ Իր թողարկման առաջին տարիներին Ակուրան ԱՄՆ-ում ամենաշատ վաճառվող լյուքս դասի մեքենաների շարքում էր։ Քանի որ վաճառքների ծավալը ընկավ 1990-ականների վերջին, 200-ականներին որոշվեց արդիականացնել մեքենան, ներդրվեցին նոր տեխնիկական լուծումներ։
1980-ականների հաջողությունը կապված էր Legend մոդելի թողարկման հետ, ինչն ավելի հաջող էր քան ճապոնական մյուս ավտոարտադրողների` Toyota-ի և Nissan-ի նույն լյուքս դասի մեքենաները։ 1990 թվականին թողարկվեց NSX մոդելը, որը պետք է մրցակցեր եվրոպական սպորտ դասի մեքենաների հետ։ 1993 թվականին թողարկվեց Legend կուպեն, որը Հոնդայի առաջին վեց փոխանցումատուփ ունեցող մեքենան էր։ 1990-ականների վերջին Ակուրան թողարկեց Type R-ը որը Integra կուպեի փոքր տեսակն էր։
2000-ականների սկզբին Ակուրան թողարկեց նոր մոդելներ, ներառյալ MDX-ը, որը պետք է փոխարիներ Integra կուպեին և սեդանին, RSX-ը և TSX-ը համապատասխանաբար։ RSX-ի S դասը CL-ն և TL-ն էին։ Ակուրան 2005 թվականինRL բազայի հիման վրա թողարկեց SH-AWD մոդելը, որը բոլոր քարշակ անիվների համակարգով մեքենա էր։ 2007 թվականին թողարկվեց RDX-ի SUV քրոսովերը, նախատեսված հյուսիսային ամերիկայի շուկայի համար։ 2010-ականներին Ակուրան թողարկեց նոր մոդելներ, ներառյալ ILX-ը, TLX-ը և RLX-ը


== Արտաքին հղումներ ==

Acura(անգլ.)


== Ծանոթագրություններ ==
Կուդինովսկի (խուտոր, Ալեկսեևսկի շրջան)

Անվան այլ կիրառումների համար տե՛ս՝ ԿուդինովսկիյԿուդինովսկիյ (ռուս.՝ Кудиновский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Ժուլիեն ան Սենտ Ալբան

Սեն Ժուլիեն ան Սենտ Ալբան (ֆր.՝ Saint-Julien-en-Saint-Alban), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1278 մարդ, բնակչության խտությունը` 123.00 մարդ/կմ²։ Բնակավայրը զբաղեցնում է 10.39 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 115 կմ հարավ, Պրիվա քաղաքից` 9 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 872 աշխատունակ (15-64 տարեկան) բնակիչ, որոնցից ակտիվ էին 656-ը, իսկ ոչ ակտիվները` 216։ Ակտիվության ցուցանիշը կազմում է 75,2 %։ 656 աշխատունակ մարդկանցից աշխատել է 616 անձ (326 տղամարդ և 290 կին)։ Գործազուրկ են եղել 40 անձ (13 տղամարդ և 27 կին)։ 216 անաշխատունակներից 81-ը եղել են աշակերտներ կամ ուսանողներ, 70-ը` թոշակառուներ, իսկ 65-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հենքոկ շրջան (Այովա)

Անվան այլ կիրառումների համար տե՛ս՝ Հենքոկ շրջան (այլ կիրառումներ)Հենքոկ շրջան (անգլ.՝ Hancock County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 11.341 մարդ (2010 թ. տվյալներով)։ Շրջկենտրոնն է Գարներ բնակավայրը։ Կազմավորվել է 1851 թ.։
Բրունո լը Մեր

Բրունո լը Մեր (ֆր.՝ Bruno Le Maire, ապրիլի 15, 1969(1969-04-15)[…], Նյոյի սյուր Սեն, Ֆրանսիա), ֆրանսիացի պետական և քաղաքական գործիչ, դիվանագետ։


== Կրթություն ==
1989 թվականին ընդունվել է Փարիզի Բարձրագույն նորմալ դպրոց, որտեղ սովորել է ֆրանսիական գրականություն։ Հետագայում ավարտել է Փարիզի Քաղաքական հետազոտությունների ինստիտուտը և Վարչակազմի ազգային դպրոցը։


== Գործունեություն ==
Վարչակազմի ազգային դպրոցն ավարտելուց հետո ծառայության է անցել Ֆրանսիայի արտաքին գործերի նախարարությունում։ Աշխատել է Ռազմավարական հարցերի, անվտանգության և զինաթափման վարչությունում։
2002-2004 թվականներին եղել է Ֆրանսիայի արտաքին գործերի նախարարի խորհրդական։
2004-2005 թվականներին եղել է Ֆրանսիայի ներքին գործերի նախարարի խորհրդական։
2005-2006 թվականներին եղել է Ֆրանսիայի վարչապետի խորհրդական։
2006-2007 թվականներին եղել է Ֆրանսիայի վարչապետի կաբինետի տնօրեն։
2007 թվականի հունիսի 17-ի ազգային ընտրություններում Էր դեպարտամենտի կողմից ընտրվել է Ֆրանսիայի Ազգային ժողովի պատգամավոր։
2007 թվականի հունիսի 20-ից մինչև 2009 թվականի հունվարի 13-ը և 2016 թվականի հունիսի 20-ից պատգամավոր է։
2008 թվականից մինչեւ 2014 թվականը եղել է Էվրեի մունիցիպալ խորհրդի անդամ և Ժողովրդական շարժման միության քաղաքական խորհրդական։
2008 թվականի դեկտեմբերի 13-ից մինչև 2009 թվականի հունիսի 23-ը եղել է Ֆրանսիայի եվրոպական գործերի պետական քարտուղար։
2009 թվականի հունիսի 23-ից մինչև 2012 թվականի մայիսի 10-ը եղել է գյուղատնտեսության, պարենի, ձկնորսության և տարածքային պլանավորման հարցերով նախարար։
2017 թվականի մայիսի 17-ին Էդուարդ Ֆիլիպի կառավարությունում նշանակվել է տնտեսության նախարար, նույն օրը հեռացվել Է «Հանրապետականներ» կուսակցությունից։
2017 թվականի հունիսին կայացած խորհրդարանական ընտրություններին մասնակցել է որպես «Առա՛ջ, հանրապետություն» նախագահական կուսակցությունից թեկնածու։
2020 թվականի հուլիսի 6-ին Կաստեքսի կառավարությունը ձևավորելիս պահպանել է իր պաշտոնը։


== Քաղաքական հայացքներ ==
Հանդես է գալիս Բրյուսելում Եվրոպական Միության ապագա զինված ուժերի գլխավոր շտաբի ստեղծման օգտին։
Բազմիցս կոչ է արել Եվրամիությանը դադարեցնել իր ընդլայնումը և կենտրոնանալ եվրոպական ինստիտուտների ամրապնդման վրա Արևմտյան Բալկանների երկրների կազմակերպության մեջ ընդունվելուց հետո։


== Ծանոթագրություններ ==


== Արտաքին հղումներ ==
Կենսագրությունը Ֆրանսիայի արտաքին գործերի նախարարության կայքում Archived 2009-07-28 at the Wayback Machine.(ֆր.)
Անձնական էջը Ֆրանսիայի ազգային ժողովի կայքում(ֆր.)
Փշափ

Փշափ (նաև` Փշապի, աբխազ.` Пшап, վրաց.` ფშაფი), գյուղ Աբխազիայի Գուլրիփշի շրջանում, Գուլրիփշից 5 կմ հարավ-արևելք։ Գտնվում է Սև ծովի Սուխումի ծովախորշի ափին, ծովի մակարդակից 60 մ բարձրության վրա։


== Բնակչությունը ==
1959 թվականի տվյալներով, գյուղն ուներ 515 բնակիչ, հիմնականում հայեր և վրացիներ, իսկ 1989 թվականին` 1038 բնակիչ, կրկին հիմնականում հայեր և վրացիներ։
2011 թվականի հաշվառումների համաձայն, գյուղում ապրում էր 2582 մարդ, որից 2305 (89,3%) - հայեր, 209 (8,1%) - աբխազներ, 26 (1,0%) - ռուսներ, 21 (0,8%) - վրացիներ, 10 (0,4%) - հույներ, 4 (0,2%) - ուկրաինացիներ և 7 (0,3%) այլ ազգերի ներկայացուցիչներ։
Բնակիչներն զբաղվում են ծխախոտի, եգիպտացորենի, թեյի, բանջարաբոստանային և ցիտրուսային կուլտուրաների մշակությամբ, այգեգործությամբ, անասնապահությամբ և շերամապահությամբ։ Գյուղն ունի ութամյա դպրոց և ակումբ։
Հայերը եկել են շրջակա գյուղերից` 1930 թվականին։
Փշափում է ծնվել վրաց հայտնի ըմբշամարտիկ Էլդար Կուրտանիձեն։


== Ծանոթագրություններ ==
Լեբյաժյա (Տոմի վտակ)

Անվան այլ կիրառումների համար տե՛ս՝ Լեբյաժյա (այլ կիրառումներ)Լեբյաժյա  (ռուս.՝ Лебяжья ), գետ Ռուսաստանում, հոսում է Կեմերովոյի մարզում։ Գետի երկարությունը 106 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրիա (Բարսելոնա)

Անվան այլ կիրառումների համար տե՛ս՝ Սուրիա (այլ կիրառումներ)Սուրիա  (իսպ.՝ Suria, կատ.՝ Súria), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգում՝ Բաժես շրջանում։ Մունիցիպալիտետն զբաղեցնում է 23,53 կմ² մակերես տարածք։ Բնակչությունը կազմում է 6359 (2010 թվական)։ Վարչական կենտրոնից գտնվում է 80 կմ հեռավորության վրա։
Քաղաքի հովանավոր պաշտպանը Սուրբ Քրիստոֆերն է։


== Ծանոթագրություններ ==


== Արտաքին հղումներ ==
Պաշտոնական կայք Archived 2008-03-17 at the Wayback Machine. (իսպ.)
Página web del Ayuntamiento de Súria Archived 2008-03-17 at the Wayback Machine. (իսպ.)
Información de la Generalitat de Catalunya (կատ.)
Պայքարելու իրավունքը

Պայքարելու իրավունքը. Հայոց ազգային հարցի մասին Մոնթե Մելքոնյանի գրվածքների ընտրանի (անգլ.՝ The Right to Struggle: Selected Writings of Monte Melkonian on the Armenian National Question), 1981-1991 թվականների ընթացքում Հայաստանի ազգային հերոս Մոնթե Մելքոնյանի կողմից գրած նամակների, հուշերի և հոդվածների հավաքածու։ Կազմողը հերոսի եղբայր՝ Մարգար Մելքոնյանն է։
Գիրքը իրենից ներկայացնում է հայկական հարցի շուրջ մտքերի հավաքածու։ Գրված է եղել 1981-1991 թվականներին։ Ընդգրկում է կազմակերպչական հարցեր և ռազմավարություն, հայոց պատմության մեկնաբանություններ և Սփյուռքի ուսումնասիրություն։ Վերջին գլուխը նվիրված է Արցախյան հակամարտությանը։
Առաջին անգամ հրատարակվել է 1993 թվականին անգլերեն։
Գրքի հայերեն թարգմանությունը լույս է տեսել 2007 թվականի հոկտեմբերին։


== Ծանոթագրություններ ==
Ծերոն

Ծերոն, հայկական արական անուն։ Առաջացել է հայերեն ծեր բառից։ Ծերուն անվան տարբերակներից մեկն է։ Գործածվել է Կոստանդնուպոլսում և Նոր Նախիջևանում։


== Գործածություններ ==
Ծերոն սարկավագ, ազգական Հովհաննես քահանայի, ով Թովմա Մեծոփեցի պատմագրի եղբորորդին էր և Արճեշում ծերունի Հովհաննես քահանային 1445 թվականին գրել տվեց մի Ավետարան։
Ծերոն ոմն, 1469 թվականին հիշատակվել է Բյուրականում։
Ծերոն տիրացու, որդի Տեր Գրիգորի, ստացող 1720 թվական։


== Ծանոթագրություններ ==
Սերգեյ Էրզրումյան

Սերգեյ Խաչատուրի Էրզրումյան (հայերեն՝ Սերգեյ Խաչատուրի Էրզրումյան, 1980 թ. 22 նոյեմբերի, Երևան, Հայկական ԽՍՀ, ԽՍՀՄ), հայ ֆուտբոլիստ, Մարտունիի Ալաշկերտի կիսապաշտպան։ Նշան Էրզրումյանի փոքր եղբայրը։Երաժշտագետ_ կոմպոզիտոր Գայանե Գրիգորյանի մեծ եղբայրը։Նա ծնվել է 08.11"1992։

Սերգեյ Էզրումյանը ամուսնացած է,ունի 2 զավակ։


== Ակումբային կարիերա ==
Սկսել է հանդես գալ Կիլիկիայի երիտասարդական կազմում։ Այդ ժամանակ Փյունիկը սիրում էր իր կազմում փորձել երիտասարդ տաղանդավոր ֆուտբոլիստների։ Էրզրումյանի առաջին պրոֆեսիոնալ ակումբը եղել է Արտաշատի «Դվինը»։ Երբ կազմը ցրվեց Էրզրումյանը վերադարձավ իր նախկին ակումբ՝ «Կիլիկիա», որտեղ առաջին մրցաշրջանում խփում է 12 գնդակ և դառնում թիմի երկրորդ լավագույն ռմբարկուն, զիջելով միայն Արման Քարամյանին։ 2001 թվականին, երբ Կիլիկիան կորցնում է հույսերը չեմպիոնության, նա եղբոր հետ տեղափոխվում է Ռոստովի ՍԿԱ։ Եղբայրների մոտ ոչինչ չի ստացվում Ռոստովում և նրանք վերադառնում են հայրենիք։
2004-2006 թվականներին եղել է «Կիլիկիա» ակումբի ավագը։
2009 թվականի առաջնության միջնամասում, երբ Արարատի վիճակն այդքան էլ լավ չէր նա տեղափոխվում է Կապանի «Գանձասար»։ Նա Կապանում մնաց ոչ շատ երկար։ 2010 թվականի ամառային տրանսֆերային պատուհանի ժամանակ նա լքեց «Գանձասարը»։
2011 թվականի ավարտին հաջողակ բիզնեսմեն Բագրատ Նավոյանը որոշեց վերաստեղծեց ֆուտբոլային ակումբ Ալաշկերտը։ Առաջին լուրջ խաղացողը որ եկավ թիմ, դա Սերգեյ Էրզրումյանն էր
։


== Հաջողություններ ==
«Կիլիկիա»
Հայաստանի գավաթի եզրափակչի մասնակից՝ 2005 թ.
Երևանի «Արարատ»
Հայաստանի գավաթակիր՝ 2008 թ.
Հայաստանի գավաթի եզրափակչի մասնակից՝ 2007 թ.
Հայաստանի սուպերգավաթակիր՝ 2009 թ.


== Հղումներ ==
Պռոֆիլը պաշտոնական կայք ՖՖԱ-ում (ռուս.)
Պռոֆիլը footballdatabase.eu (անգլ.)
Պռոֆիլը soccerway.com (անգլ.)


== Ծանոթագրություններ ==
Կոոպսի

Կոոպսի (էստ․՝ Koopsi), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոսելկի (գյուղ, Վյազեմսկի շրջան)

Անվան այլ կիրառումների համար տե՛ս՝ ՆովոսելկիՆովոսելկի (ռուս.՝ Новоселки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փարավոն Ադամյան

Փարավոն Մեսրոպի Ադամյան (հունվարի 18, 1935(1935-01-18), Կոճողոտ, Մարտակերտի շրջան, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ), վիրաբույժ-ուռուցքաբան։ ԽՍՀՄ առողջապահության գերազանցիկ, ԼՂՀ վաստակավոր բժիշկ (2015)։


== Կենսագրություն ==
Ավարտել է Ստեփանակերտի բժշկական ուսումնարանը (1953) և Երևանի պետական բժշկական ինստիտուտը (1959)։ 1959-1963 թվականներին աշխատել է Մարտակերտի շրջանի Սրխավենդի գյուղական բուժամբուլատորիայի, 1960-1963 թվականներին՝ Ասկերանի շրջանի առողջապահության բաժնի վարիչ, 1963 թվականից՝ ԼՂՀ ուռուցքաբանական դիսպանսերի գլխավոր բժիշկ-տնօրեն (միաժամանակ՝ 1963-1970 թվականներին՝ ԼՂ աողջապահության բաժնի վարիչ, 1963 թվականից՝ Ստեփանակերտի բժշկական ուսումնարանի դասախոս)։
1988-1994 թվականներին Ադամյանը մարզային հիվանդանոցում և մարզկոմի նկուղային հարկում տեղակայված զինվորական հոսպիտալում վիրահատել է հարյուրավոր վիրավոր ազատամարտիկների և խաղաղ բնակիչների։
Պարգևատրվել է ԼՂՀ «Վաչագան Բարեպաշտ» մեդալով, ԼՂ արհմիությունների ֆեդերացիայի, «Գիտելիք» ընկերության, «Միջազգային Կարմիր խաչի» Մտեփանակերտի գրասենյակի, ԼՂԻՄ մարզառբաժնի, ԼՂՀ առողջապահության նախարարության բազմաթիվ պատվոգրերով, այլ պարգևներով։


== Երկեր ==
Պայքար կյանքի՝ անգամ հինգ րոպեի համար, Ստեփանակերտ, «Դիզակ պլյուս» հրատ. տպ., 2009, 104 էջ։


== Գրականություն ==
Ղարաբաղյան ազատագրական պատերազմ (1988-1994), Հանրագիտարան (մեկ հատորով), Ե., «Հայկական հանրագիտարան» հրատ., 2004, 864 էջ, նկ., քարտեզ (էջ 121)։
Արցախցի անվանի գործիչներ։ Գիրք II (Մարտակերտի շրջան), Ստեփանակերտ, Արցախի գիտական կենտրոն, «Դիզակ պլյուս» հրատ. տպ-ն, 2021 (էջ 21)։


== Ծանոթագրություններ ==
Վլադիմիրսկի Տուպիկ

Վլադիմիրսկի Տուպիկ (ռուս.՝ Владимирский Тупик), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 576 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաջարանի լեռնաշղթա

Քաջարանի լեռնաշղթա կամ Կապուտջուղի լեռնաշղթա, Զանգեզուրի լեռնաշղթայի արևելյան ճյուղավորությունը՝ Հայաստանի Սյունիքի մարզում։ Ջրբաժան է Ողջի և Գեղի գետերի միջև։ Առավելագույն բարձրությունը 3403 մ է (Քաջարանց լեռ)։
Կազմված է պալեոգենի հրաբխանստվածքային ծալքավոր ապարներից։ Տիրապետում են ծանրահակ ու էրոզային երևույթները, կան սառցապատման հետքեր։ Լանջերը կարճ ու զառիթափ են՝ մասնատված գետահովիտներով, լանդշաֆտը՝ լեռնաաանտառային, լեռնատափաստանային և լեռնամարգագետնային։
Սերգեյ Կրուգլով

Սերգեյ Նիկիֆորովիչ Կրուգլով (ռուս.՝ Сергей Никифорович Круглов, սեպտեմբերի 19 (հոկտեմբերի 2), 1907, Զուբցով, Զուբցովսկի շրջան, Տվերի նահանգ, Ռուսական կայսրություն - հուլիսի 6, 1977(1977-07-06), Պուշկինսկի շրջան, Մոսկվայի մարզ, ՌԽՖՍՀ, ԽՍՀՄ), խորհրդային պետական գործիչ, ԽՍՀՄ ներքին գործերի ժողկոմ  (1945-1956), ԽՍՀՄ Պետական ​​անվտանգության 2-րդ դասի կոմիսար (1943), գեներալ-գնդապետ (1945), ՀամԿ(բ)Կ անդամ (1928), ԽՄԿԿ ԿԿ անդամ (1952—56), ԽՍՀՄ Գերագույն խորհրդի պատգամավոր (1946-58)։
Ներգրավված է եղել 1940-ականներին խորհրդային պետանվտանգության ուժերի կազմակերպած մի շարք բռնաճնշումների մեջ, որոնք իրականացրել է մարտական ընկեր Իվան Սերովի հետ։
Երկրորդ համաշխարհային պատերազմի տարիներին պատասխանատու է եղել Ղրիմի և Պոտսդամի վեհաժողովների անվտանգության ապահովման համար։ Արժանացել է «Պատվո լեգեոնի» և Բրիտանական կայսրության պատվավոր ասպետի շքանշաններին։


== Գրականություն ==
Империя Сталина. Биографический энциклопедический словарь, Մոսկվա, 2000.


== Ծանոթագրություններ ==
Կիպրոսի ամրոցներ

Կիպրոսի ամրոցների ցանկը.


== Տես նաև ==
Կանադայի ամրոցների ցանկ
Լիխտենշտայնի ամրոցներ
Լիտվայի ամրոցներ
Լյուքսեմբուրգի ամրոցներ


== Ծանոթագրություններ ==


== Արտաքին հղումներ ==
Աչո

Աչո (իսպ.՝ Hacho), ցածր լեռ, որը գտնվում է Աֆրիկայի հյուսիսային ափին, իսպանական Սեուտա քաղաքի մոտ։ Աչոն գտնվում է Միջերկրական ծովի ափին, Ջիբրալթարի նեղուցի վրա, Ջիբրալթարի դիմաց։ Ոմանք ասում են, որ այն Հերկուլեսի սյուներից մեկն է (հարավային սյունի մյուս թեկնածուն Մուսան է)։ Հերկուլեսի լեգենդի համաձայն` երկու լեռները հեռացան և կապեցին Միջերկրական ծովի և Ատլանտյան օվկիանոսի միջև կապը։
Աչոն գտնվում է Ալմինա թերակղզում, որը կանգնած է նեղուցի վրա այնպես, որ բարձրությունը ռազմավարական նշանակություն անենա, և բյուզանդական ժամանակահատվածում կառուցված բերդը (Աչոն) հետագայում օժանդակվել և ընդարձակվել է մարոկկացիների, պորտուգալացիների և իսպանացիների կողմից։ Ներկայումս այն պատկանում է իսպանացի զինվորներին։ Լեռան վրա է գտնվում գեներալ Ֆրանցիսկո Ֆրանկոյի (Generalissimo Francisco Franco) հուշարձանը։


== Ծանոթագրություններ ==


== Արտաքին հղումներ ==
Фотографии крепости
Կոտովկա (գյուղ, Գայվորոնի շրջան)

Անվան այլ կիրառումների համար տե՛ս՝ ԿոտովկաԿոտովկա (ուկրաիներեն՝ Котовка), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Կոտովկա գյուղում բնակվում էր 730 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)